钦定古今图书集成/明伦汇编/人事典/第075卷 > 易经 > 《系下传》
## 钦定古今图书集成/明伦汇编/人事典/第075卷 > 易经 > 《系下传》

《易》之兴也，其于中古乎？作《易》者，其有忧患乎？

〈本义〉夏商之末，《易》道中微。文王拘于羑里，而系“彖辞”，《易》道复兴。

是故《履》，德之基也；《谦》，德之柄也；《复》，德之本也；《恒》，德之
固也；《损》，德之修也；《益》，德之裕也；《困》，德之辨也；《井》，德之
地也；《巽》，德之制也。

〈本义〉《履》，礼也。“上天下泽”，定分不易，必谨乎此，然后其

“德有以为基而立” 也，“谦” 者自卑而尊人，又为礼者之所当执持而不可失者也。九卦皆“反身修德” 以处忧患之事也，而有序焉。“基” 所以立，“柄” 所以持，“复” 者，心不外而善端存，《恒》者，守不变而常且久，惩忿窒欲以修身，迁善改过以长善，《困》以自验其力，《井》以不变其所，然后能巽顺于理，以制事变也。

《履》和而至，谦尊而光，《复》小而辨于物，《恒》杂而不厌，《损》
先难而后易，《益》长裕而不设，困穷而通，《井》“居其所而
迁，《巽》称而隐。”

〈本义〉此如《书》之九德，礼非强世，然事皆至极，谦以自卑而尊且光，复阳微而不乱于群阴，恒处杂而常德不厌，损欲先难，习熟则易益，但充长而不造作，“困身困”而道亨，井不动而及物，巽称物之宜而潜隐不露。

“《履》以和行，《谦》以制礼”，“《复》以自知，《恒》以一德”，“《损》以远害，
《益》以兴利，困以寡怨”，“《井》以辨义，《巽》以行权。”

〈本义〉《寡怨》谓少所怨尤，“辨义”谓安而能虑。

《易》之兴也，其当殷之末世，周之盛德邪？当文王与纣
之事邪？是故其辞危，危者使平，易者使倾。其道甚大，
百物不废，惧以终始，其要“无咎。”此之谓《易》之道也。

〈本义〉危惧故得平安，慢易则必倾覆，《易》之道也。